Burjassot desenvolupa una xarrada informativa sobre el TDAH
2025-07-24

A petició de les famílies del municipi, i des de la Regidoria d’Educació, dirigida per Manuela Carrero, l’Ajuntament de Burjassot ha programat una xarrada informativa sobre el Trastorn per Dèficit d’Atenció i Hiperactivitat (TDAH), que tindrà lloc el dimarts, 9 de maig. La xarrada, que arriba amb el títol “Tinc TDHA…”se celebrarà en el Centre Socioeducatiu Díaz Pintado, a les 17.00 hores.

Impartida pel personal d’APNADAH, l’Associació de Pares per a xiquets i adolescents amb Dèficit d’Atenció i Hiperactivitat, la xarrada s’emmarca dins del Programa d’Orientació Familiar Municipal (PROFAM) del Gabinet Psicopedagògic de Burjassot. L’objectiu de xarrada és continuar la labor que realitza el servei en matèria d’informació i orientació a les famílies de l’alumnat amb qualsevol tipus de problema, en aquest cas, amb el TDAH.